אמרו שבמרחק של חצי שעה טיסה, יש ארץ אחרת. לא ממש ארץ, יותר שטח לא מוגדר ולא מגודר, שאפשר לחיות בו איך שרוצים.  ״בלי עכבות״ האנשים הנורמטיבים בדרך כלל מוסיפים. הסתובבו שמועות על אנשים קצת חריגים, שלקחו את עצמם ואת המוזרויות שלהם חצי שעה טיסה והתחילו לחיות כמו מלכים. אז קניתי כרטיס וארזתי את עצמי עם כל הדפקטים הבולטים, חצי שעה טיסה לחיים חדשים. רק כשחזרתי לארץ הבנתי, שקשה לחיות כמו שרוצים אחרי כל כך הרבה זמן שחיים לפי אחרים.